text: Pas på - isen er usikker
  25 januar 2013 kl. 10.52
  Selvom isen på søer og fjorde ser sikker ud, så er den det ikke, advarer Vejle kommune.
  På trods af at der har været frostvejr med lave temperaturer i lang tid, så er isen stadig usikker.
  Vejle Kommune forbyder i dag al færdsel på offentlige søer og på fjorden.
  Vejle Kommune sætter ikke forbudsskilte op. Der sættes kun skilte op, hvis kommunen tillader færdsel.
  Det er generelt i vores landsdel, at isen stadig er usikker på søer og fjorde.
  Her er en lille oversigt:
  Horsens: 
  Halvkunstige søer er sikre, og det er Bygholm Parksø også. Det samme er digterparken i Østbirk.
  Kommunen fraråder færdsel på større naturlige søer og på fjorden.
  Hedensted: 
  Færdsel forbudt på kommunens søer.
  Vejle: 
  Generelt forbud på fjord og søer.
  Billund: 
  Måler ikke på søerne. Men der er et enkelt overrislet areal i Grindsted by, som kan benyttes.
  Vejen: 
  Færdsel forbudt på søerne.
  Esbjerg: 
  Isen er endnu ikke sikker at færdes på.
  Fanø: 
  Fraråder færden på isen.
  Haderslev: 
  Ingen søer er sikre.
  Kolding:
  Færdsel på isen tilladt på Slotssøen i Kolding, Ødis Sø og Bønstrup Sø i Vamdrup.
  Aabenraa:
  Søen i parken syd for Kliplev Skole er sikker.
  Fredericia:
  Isen er usikker.
  